CELEX: 62021CN0822
Language: lv
Date: 2021-12-30 00:00:00
Title: Lieta C-822/21: Prasība, kas celta 2021. gada 30. decembrī – Latvijas Republika/Zviedrijas Karaliste

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/25
            
         
      Prasība, kas celta 2021. gada 30. decembrī – Latvijas Republika/Zviedrijas Karaliste
      (Lieta C-822/21)
      (2022/C 119/33)
      Tiesvedības valoda – zviedru
      
         Lietas dalībnieki
      
      
         Prasītāja: Latvijas Republika (pārstāves: K. Pommere, J. Davidoviča un I. Romanovska)
      
         Atbildētāja: Zviedrijas Karaliste
      
         Prasītājas prasījumi:
      
      Latvijas Republika lūdz Tiesu:
      
                  —
               
               
                  konstatēt, ka Zviedrijas Karaliste nav izpildījusi savus pienākumus saskaņā ar:
                  
                              —
                           
                           
                              Direktīvas 2014/49/ES (1) 14. panta 3. punktu, jo, atsacīdamās pārskaitīt Latvijas NGF (noguldījumu garantiju fonds) Nordea Bank AB Latvijas filiāles veiktās iemaksas, kas aprēķinātas par iemaksu periodu atbilstoši Direktīvas 2014/49/ES 14. panta 3. punktam, Zviedrijas Karaliste ir rīkojusies pretēji Direktīvas 2014/49/ES mērķim un nav nodrošinājusi Direktīvas 2014/49/ES normu lietderīgo iedarbību;
                           
                        
                              —
                           
                           
                              LES 4. panta 3. punktu, jo atsacīdamās pārskaitīt Latvijas NGF Nordea Bank AB Latvijas filiāles veiktās iemaksas, kas aprēķinātas par iemaksu periodu atbilstoši Direktīvas 2014/49/ES 14. panta 3. punktam, Zviedrijas Karaliste rada negatīvu ietekmi uz vienotā tirgus integrāciju un tādējādi iedragā Eiropas Savienības dalībvalstu savstarpējo uzticību, kas ir pārrobežu integrācijas priekšnosacījums.
                           
                        
            Ja Tiesa konstatē, ka Zviedrijas Karaliste nav izpildījusi savus pienākumus saskaņā ar Direktīvas 2014/49/ES 14. panta 3. punktu un LES 4. panta 3. punktu:
      
                  —
               
               
                  uzlikt pienākumu Zviedrijas Karalistei novērst konstatēto pārkāpumu, Zviedrijas NGF pārskaitot Latvijas NGF Nordea Bank AB Latvijas filiāles veiktās iemaksas pilnā apmērā, kas aprēķināmas par iemaksu periodu atbilstoši Direktīvas 2014/49/ES 14. panta 3. punktam;
               
            
                  —
               
               
                  gadījumā, ja Direktīvas 2014/49/ES 14. panta 3. punkts varētu tikt interpretēts šauri, norādīt tā saderību ar Direktīvas 2014/49/ES mērķi un Zviedrijas NGF pienākumu pārskaitīt Latvijas NGF Nordea Bank AB Latvijas filiāles veiktās iemaksas;
               
            
                  —
               
               
                  piespriest Zviedrijas Karalistei atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza pamatus, ar kuriem tiek apgalvots, ka ir pārkāpts Direktīvas 2014/49/ES 14. panta 3. punkts un ES Līgums (lojālas sadarbības princips).
      
                  1.
               
               
                  Zviedrijas Karaliste, atsacīdamās pārskaitīt Latvijas NGF Nordea Bank AB Latvijas filiāles veiktās iemaksas, kas aprēķinātas par iemaksu periodu atbilstoši Direktīvas 2014/49/ES 14. panta 3. punktam, ir rīkojusies pretēji Direktīvas 2014/49/ES mērķim.
               
            
                  2.
               
               
                  Zviedrijas Karaliste, atsacīdamās pārskaitīt Latvijas NGF Nordea Bank AB Latvijas filiāles veiktās iemaksas, kas aprēķinātas par iemaksu periodu atbilstoši Direktīvas 2014/49/ES 14. panta 3. punktam, negatīvi ietekmē vienotā tirgus integrāciju un tādējādi iedragā Eiropas Savienības dalībvalstu savstarpējo uzticību, kas ir pārrobežu integrācijas priekšnosacījums. Šādā veidā Zviedrijas Karaliste pārkāpj LES 4. panta 3. punktu.
               
            
                  3.
               
               
                  Latvijas Republika apgalvo, ka, atsacīdamas pārskaitīt veiktās iemaksas un atteikumu formāli pamatojot ar iemaksu faktiski veikto datumu, Zviedrijas Karaliste ir pārkāpusi Direktīvu 2014/49/ES, un šis pārkāpums apdraud Eiropas Savienības mērķu sasniegšanu un liedz Latvijai tiesības saņemt iemaksas, kas tai kompensē risku, kurš saistīts ar tās atbildībā pārvestajiem kredītiestādes segtajiem noguldījumiem, tādējādi radot LES 4. panta 3. punktā nostiprinātā lojālas sadarbības principa pārkāpumu un Direktīvas 2014/49/ES mērķu neievērošanu.
               
            
         (1)  Eiropas Parlamenta un Padomes Direktīva 2014/49/ES (2014. gada 16. aprīlis) par noguldījumu garantiju sistēmām (OV 2014, L 173, 149. lpp.).